text: तत्पश्चात मुख्यमंत्री हरियाणा श्री मनोहर लाल ने लंगर में भी भाग लिया। समारोह की अध्यक्षता करते हुए खाद्य एवं आपूर्ति राज्य मंत्री कर्ण देव कंबोज ने कहा कि शहीद उधम सिंह ने जलियांवाला बाग खूनी कांड के दोषी जनरल डायर को मौत के घाट उतार कर देश का सिर गर्व से ऊंचा किया तथा अपनी सभ्यता व संस्कार की मर्यादा रखते हुए हाल में उपस्थित बे-कसूर नागरिकों पर गोलियां नहीं बरसाई। डेरा भूमण शाह के गद्दीनशीन बाबा बह्मदास ने मुख्यमंत्री का अभिनंदन व आभार व्यक्त करते हुए कहा कि केंद्र व प्रदेश सरकार द्वारा बेटी बचाओ-बेटी पढ़ाओ, भष्ट्राचार मुक्त प्रशासन, नशामुक्त समाज बनाने की मुहिम में वे हर तरह से सहयोग करेंगे।